বক্স অফিসে প্রথম দিন ‘ছাবা’কে পিছনে ফেলতে পারল না ‘সিকন্দার’

ওয়েব ডেস্ক: ঈদ মানেই সলমন খানের(Salman Khan) ছবি, এবং এবারও এর ব্যতিক্রম হয়নি। ঈদের আনন্দকে দ্বিগুণ করতে সলমন খান নিয়ে এসেছেন তাঁর নতুন ছবি ‘সিকান্দর'(Sikandar)। মুক্তির প্রথম দিনেই ছবিটি বক্স অফিসে(Boxoffice) প্রায় ২৬ কোটি টাকার ব্যবসা করেছে। তবে, এই আয় কি সত্যিই চোখে পড়ার মতো? নাকি প্রত্যাশার তুলনায় কিছুটা কম? জানা গেছে, ভিকি কৌশলের ‘ছাবা'(Vicky Kaushal’s Chaava) প্রথম দিনে ৩১ কোটি টাকা আয় করেছিল, যা ‘সিকান্দর’-এর থেকে বেশি। এছাড়াও, ‘সিকান্দর’-এর হিন্দি ভাষায় দর্শক উপস্থিতি ছিল মাত্র ২১.৬০%! সলমন খান প্রায় দেড় বছর পর বড় পর্দায় ফিরে এসেছেন, তাই ভক্তদের প্রত্যাশা ছিল অনেক বেশি। এখন দেখার বিষয়, চলচ্চিত্রটি ভবিষ্যতে কেমন পারফর্ম করে। এটি হিট হবে নাকি ফ্লপ, তা সময়ই বলে দেবে।

আরও পড়ুন:মারা গেলেন জনপ্রিয় হলিউড অভিনেতা রিচার্ড চেম্বারলেইন!

‘সিকান্দর’ ছবিটি পরিচালনা করেছেন এ.আর. মুরুগাদোস। ছবি মুক্তির আগেই সলমন খান ঘোষণা করেছিলেন, ‘সিকান্দর’-এর পর তিনি আরও একটি বড় অ্যাকশন ছবিতে কাজ করবেন। সেই ছবিতে তিনি সঞ্জয় দত্তের(Sanjay Dutt) সঙ্গে অভিনয় করবেন। সঞ্জয় দত্তও এই বিষয়ে মুখ খুলেছেন। তিনি বলেছেন, “আমরা দুই ভাই আবারও একসঙ্গে কাজ করতে চলেছি। আপনারা আমাদের ‘সাজন’ এবং ‘চল মেরে ভাই’ ছবি দেখেছেন। এবার আপনারা আমাদের অ্যাকশন দেখবেন! এটি একটি দুর্দান্ত অ্যাকশন ছবি। আমি খুবই আনন্দিত যে ২৫ বছর পর আবারও আমার ভাইয়ের সঙ্গে কাজ করার সুযোগ পাচ্ছি।”