পর্দার ‘ঔরঙ্গজেব’ বাস্তব জীবনে বিয়ে করতে চান না!

জীবনে অনেকেই বিয়ে করতে চায় না। তাদের ইচ্ছে তারা আর তাদের প্রজন্মকে এগিয়ে নিতে চান না। নিজেদেরকে মনে করেন এতটাই ‘স্বাধীন’ যে বিয়ের শৃঙ্খলে নিজেদেরকে আটকে রাখতে চান না। তাদের মধ্যে অনেকেরই ধারণা একটা ‘বিয়ে’ দম্পতিকে দমন করে রাখে তারপর উঠে আসে অনেক অনুশোচনা। তাদের বিশ্বাস বিয়ে ছাড়াও জীবনসঙ্গী পাওয়া যায়।
অনেকটা এমন ধারণা পোষণ করেছেন বলিউড অভিনেতা অক্ষয় খান্না। ৯ এর দশকের শেষ লগ্নে বলিউডে পা রেখেছিলেন অক্ষয়। ‘দিল চাহতা হ্যায়’, ‘হাঙ্গামা’, ‘রেস’ ইত্যাদি ছবি তিনি উপহার দিয়েছেন। বিনোদ খান্না পুত্র অক্ষয় প্রায় ৫০ ছুঁই ছুঁই। কেরিয়ারে যশ-খ্যাতি পেলেও এখনো অবিবাহিত। সংসার কিংবা সন্তানের অক্ষয়ের আপত্তি। কিন্তু কেন! ৯ এর দশকে বেশ কয়েকটি সুপারহিট ছবি দিয়ে দর্শকদের মন জয় করে নিয়েছিলেন অক্ষয়। তারপর সেভাবে তাকে পর্দায় দেখা যায়নি। এই মুহূর্তে বক্স অফিস কাঁপানো ছবি ‘ছাবা’তে তার দেখা মিলেছে। ঐতিহাসিক এই ছবিতে ‘ঔরঙ্গজেবে’র চরিত্রে তার সফল অভিনয় দর্শকদের নতুন করে মন কেড়েছে। ছবিতে ছত্রপতি সম্ভাজি মহারাজের চরিত্রে ভিকি কৌশলের পাশাপাশি অক্ষয় খান্নার অভিনয়ও দর্শকদের কাছে যথেষ্ট মনোগ্রাহী হয়েছে।
পর্দার ঔরঙ্গজেব বাস্তব জীবনে বিয়ে করতে চান না। আর তখনই পুরনো সাক্ষাৎকারের ভিডিও ক্লিপ সোশ্যাল মিডিয়ায় ছড়ির পড়েছে। এইসব সাক্ষাৎকারে অভিনেতা বিয়ে না করার কারণ ব্যাখ্যা করেছেন।
আলাপচারিতায় যখন তাকে জিজ্ঞাসা করা হয় আপনি কি বিয়েতে বিশ্বাস করেন? সপাট উত্তর ‘অবশ্যই করি; কিন্তু আমি কারোর দায়িত্ব নিতে পছন্দ করি না। বিয়ে মানে স্ত্রীর দায়িত্ব নেওয়া। স্ত্রী কিংবা পরিবারের দায়িত্ব নেওয়া অনেক বড় ব্যাপার। আমি কারো দায়িত্ব নিতে চাই না। আমার একা জীবন ভালো লাগে এবং ভালো আছি। আমার দায়িত্ব নেওয়ার ও কেউ নেই’।
রূপোলি পর্দায় কাজ করতে গিয়ে অক্ষয় খান্নার বেশ কিছু বলিউড তারকার সঙ্গে নাম জড়িয়েছে। এদের মধ্যে কারিশমা কাপুর,ঐশ্বর্য রাই, তারা শর্মা, উর্বশী শর্মা ও আরো কয়েকজন আছেন। যদিও কখনোই এই সমস্ত সম্পর্ককে স্বীকার করেননি অক্ষয় খান্না।
অনেকের মনেই প্রশ্ন জাগে তাহলে আদৌ কি বিয়ের পিঁড়িতে বসবেন না অভিনেতা? সম্প্রতি স্পষ্ট করে তিনি জানিয়ে দিয়েছেন বিয়ে তিনি করতে চান না। কারণ তিনি নিজেকে উপযুক্ত মনে করেন না। এমনকি সন্তান দত্তক নেওয়ার ব্যাপারে ও তার কোন চিন্তাভাবনা নেই। কারণ তার ওপর কোন বড় দায়িত্ব নেই কেবল নিজের যত্ন নেওয়ার দায়িত্ব ছাড়া। তিনি নিজেকে ‘ভাগ্যবান’ বলেই উল্লেখ করছেন।